Upe ka'arúpe oikókuri ñomongeta heta mba'ére. Oñemombe'úkuri máva mávapa oî Guarani Ñe'ê Rerekuapavême. Oñehendúkuri purahéi Lino Trinidad Sanabriamba'éva. Oiko mandu'a Sabino Giménez Ortega (Aravo'i) ha oñemoñe'ê hembiapokue oîva iñarandukápe hérava “Aravo'i káso”. Feliciano Acosta Alcaraz oñe'ê iñarandukapyahúre hérava “Mandu'a rova”. Heta tapicha ohendúva La voz de la Policía ha GUARANI ÑE'Ê'ASÂI ohenóikuri. Umi ohenoiva'ekue apytégui ojeporavókuri mbohapýpe ha oñeme'êkuri chupekuéra jopóirô aranduka ohaiva'ekue Sabino Giménez Ortega ha Feliciano Acosta Alcaraz. Pablito Barrios ohendukákuri mbaraka'ipúpe “Isla sakâ”, “Choli”, “Katuri Abente”, “Tren lechero” ha “Guyra Campana”. Oiko avei mandu'a karai Alfonso Romero Adorno-re, upe pyharevépe ojehekyiva'ekue ha ha'éva puraheihára Lilian Romero ru. Avei oikókuri ambue ñomongeta, umíva apytépe, ama pororóre.